ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660005063
ขอให้ปรับปรุงระบบการให้บริการฉีดวัคซีนป้องกันโรคพิษสุนัขบ้าของโรงพยาบาลสิรินธร เนื่องจากผู้ร้องแจ้งว่า ก่อนหน้านี้เคยรับวัคซีนป้องกันโรคพิษสุนัขบ้ามาแล้ว 1 เข็มที่ต่างจังหวัด และต้องการมาฉีดวัคซีนป้องกันโรคพิษสุนัขบ้าเข็มที่ 2 เนื่องจากผู้ร้องเป็นเจ้าหน้าที่ตำรวจประจำที่ท่าอากาศยานสุวรรณภูมิ ซึ่งมีหน้าที่ดูแลประชาชนและนักท่องเที่ยว หลังจากรับวัคซีนจะต้องไปปฏิบัติหน้าที่ต่อ โดยจะต้องเข้างานตั้งแต่ 08.45 น. และเริ่มปฏิบัติหน้าที่เวลา 09.00 น. ในวันที่ 7 กุมภาพันธ์ 2566 ผู้ร้องจึงได้เดินทางมายังโรงพยาบาลสิรินธรตั้งแต่ก่อน 07.00 น. เพื่อมารับวัคซีนและจะได้ไปปฏิบัติหน้าที่ต่อได้ โดยผู้ร้องมีสิทธิรักษาเบิกจ่ายตรง เมื่อไปถึงมีการรอคิวและดำเนินการเพื่อทำบัตรตามระบบ ผู้ร้องได้รับบัตรคิวใบแรกเวลา 07.20 น. และเจ้าหน้าที่ให้ไปที่ห้องศัลยกรรม ผู้ร้องมารอเวลา 07.30 น. จนกระทั่งเวลา 07.40 น. ทางเจ้าหน้าที่มาและผู้ร้องแจ้งว่ามาฉีดวัคซีนป้องกันโรคพิษสุนัขบ้าหลังจากนั้นต้องไปปฏิบัติหน้าที่ต่อ เจ้าหน้าที่จึงให้กลับไปเวชระเบียนและให้บอกเจ้าหน้าที่ให้ไปที่ห้องหัตถการ ผู้ร้องจึงไปตามเจ้าหน้าที่แจ้งและได้รับบัตรคิวใบที่สองเวลา 07.39น. เมื่อไปถึงห้องดังกล่าวผู้ร้องแจ้งว่ามาฉีดวัคซีนฯและต้องไปปฏิบัติหน้าที่ต่อ ทางพยาบาลแจ้งว่าให้รอแพทย์ โดยแพทย์จะมาประมาณ 08.00-09.00 น. และรอจนเมื่อผู้ร้องเห็นว่าเกินเวลา 09.00 น. แล้ว ได้สอบถามเจ้าหน้าที่ ได้รับคำตอบว่าแพทย์เพิ่งออกไปข้างนอกเมื่อสักครู่ ผู้ร้องจึงได้แจ้งไปอีกครั้งว่าจะต้องไปปฏิบัติหน้าที่ ซึ่งในตอนแรกทางเจ้าหน้าที่พยาบาลแจ้งว่าในการรับวัคซีนโรคพิษสุนัขบ้านั้น เนื่องจากเป็นวัคซีนอันตรายจะต้องได้รับอนุญาตจากเจ้าหน้าที่แพทย์ในการเบิกวัคซีน แต่ในภายหลัง ทางเจ้าหน้าที่พยาบาลแจ้งว่า สามารถฉีดวัคซีนให้ผู้ร้องได้เลย โดยให้เจ้าหน้าที่แพทย์ลงลายมือชื่อเบิกในภายหลังได้ และทางเจ้าหน้าที่พยาบาลเป็นผู้ฉีดวัคซีนให้แก่ผู้ร้อง โดยผู้ร้องชำระเงินที่เวลา 09.31 น. หลังจากนั้นเดินทางไปถึงที่ทำงานเวลา 10.05 น. ซึ่งล่าช้าเป็นอย่างมาก จากกรณีดังกล่าวผู้ร้องมองว่า หากสามารถฉีดวัคซีนได้เหตุใดไม่ดำเนินการแต่แรก ทำให้ผู้ร้องเสียเวลารอเป็นเวลานานถึง 2 ชั่วโมง อีกทั้งระบบการดำเนินการของโรงพยาบาลมีความล่าช้า ส่งผลให้ผู้ร้องไม่ได้รับความสะดวกและไม่พึงพอใจในการใช้บริการ อีกทั้งทำให้ผู้ร้องมาถึงที่ทำงานสาย จึงประสงค์ให้หน่วยงานที่เกี่ยวข้องปรับปรุงระบบการให้บริการฉีดวัคซีนฯ ของโรงพยาบาลสิรินธร เพื่ออำนวยความสะดวกให้แก่ผู้ร้องและประชาชนที่มาใช้บริการต่อไป ประกอบกับผู้ร้องเห็นว่าหน่วยงานควรมีการคัดกรองหากมีเจ้าหน้าที่ราชการมาตรวจรักษาควรเร่งดำเนินการให้ความสะดวก เพื่อให้เจ้าหน้าที่ราชการได้ไปปฏิบัติหน้าที่ต่อไป
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก 
//ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata